stanford-oval/wikipedia huggingface dataset:
בסתת
הערות שוליים

↑  KAI 17, 37, 49 (34), 49 (37); CIS I 1988; RÉS 367
↑  CIS I 1988, 2082
↑  חתלתולה אלוהית מסעירה את המצרים, בארכיון החדשות של אתר אוניברסיטת תל אביב
| המיתולוגיה המצרית |
| --- | --- | --- |
| הפנתאון המצרי | אוסיריס • איסיס • אכר • אמון • אמונת • אנוביס • אפיס • עאפפ • ארבעת בני הורוס • אתום • אתון • בת • בס • בסתת • גב • הורוס • חעפי • חכא • וואדג'ת • ח'ונסו • ח'נום • ח'פרי • חתחור •  מות • מונתו • מין • מע'ת • מפדת • נו • נות • נחבת • נית • נפרתם • נפתיס • סתת • סבכ • סופדו • סח'מת • סת (סת־בעל) • ענקת • פאחת • פתח • קבוי • קוק • קטש • רע (העין של רע) • רשף • שו • תאורת • תחות • תפנות • סרקת |     |
| אתרים מיתולוגיים | בנבן |     |
| כתבים דתיים | אמדואת • כתבי הפירמידות • כתבי ארונות קבורה • ספר האדמה • ספר המערות • ספר המתים (הפפירוס של אני) • ספר הנשימה • ספר השערים |     |
| פולחן | מקדשים מצריים (מקדש לוקסור • כרנך • מקדשי אבו סימבל) • הפירמידות במצרים (הפירמידה הגדולה של גיזה) • הספינקס הגדול של גיזה • עמק המלכים |     |
| --- | --- |
בקרת זהויות :  NLI: 987007285401105171  BnF: cb15713063w (data)  GND: 11919337X  LCCN: sh00001802  SUDOC: 241038545  VIAF: 67270442   WorldCat (עם VIAF): 67270442 
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
בצק עלים

| --- | --- |

 
 מאכלים
 סוג:  laminated dough, pastry dough 
 מוצא:  צרפת 
 מרכיבים עיקריים:  חמאה, מים, קמח 
 
בצק עלים הוא בצק המשמש למאפים שונים, ובפרט מאפים ממולאים.
קרמשניט מבצק עלים
הכנה

הכנת בצק עלים כוללת מריחה של שכבת שומן (חמאה או מרגרינה) על שכבת בצק דקה, קיפול הבצק ושוב רידודו, וכך מספר פעמים עד שהבצק עשוי ממספר רב של שכבות שביניהן מפריד שומן.
אפייה

בדרך כלל מוצרי בצק העלים מקוררים היטב לפני אפייתם. אפיית בצק העלים נעשית בחום גבוה. בחלק ממוצרי בצק העלים מומלץ לפתוח את מצערת התנור, או לפתוח בדלת התנור הביתי חריץ בעזרת כף עץ, בחלק האחרון של האפייה פעולה זו מסייעת בפתיחת שכבותיו הרבות של הבצק וייבושו. יש להוריד לחום בינוני אם המאפה מתחיל להיות כהה מדי. עלה של בצק עלים, למשל לשם הכנת "נפוליאון", נאפה בהתחלה בחום גבוה ולאחר פתיחת השכבות, מיובש בחום נמוך כשהוא מכוסה בנייר אפייה.
ניתן לפזר אבקת סוכר על בצק העלים באמצע האפייה, לקבלת "בצק עלים מקורמל" בעל צבע שחום ומתיקות.
דוגמאות למאכלים מבצק עלים

בורקס
טארט טאטן
קרמשניט
שוסון או פום
ראו גם

בצק פילו
בצק פילאס
בצק כרוך
ג'וש דובווי

| --- | --- |

 לידה:  27 בנובמבר 1990 (בן 33) ליינדון, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-2010
 מקום לימודים:  The Billericay School 
 סוגה:  מוזיקת פופ 
 שפה מועדפת:  אנגלית 
 
ג'וש דובווי (באנגלית: Josh Dubovie; נולד ב-27 בינואר 1990) הוא זמר אנגלי.
ביוגרפיה

דובווי נולד בליינדון, בבית ספרו הופיע בהפקת בית הספר של המחזמר "עלובי החיים".
ב-2010 ייצג את הממלכה המאוחדת באירוויזיון 2010, עם השיר "That Sounds Good to Me" (אנ'), לאחר שזכה בקדם האירוויזיון הבריטי (אנ'). באירוויזיון עצמו, סיים דובווי במקום האחרון בגמר (אליו העפילה הממלכה המאוחדת באופן אוטומטי) כשקיבל 10 נקודות בלבד.
ב-2010 הופיע בהצגה "אלאדין" בתיאטרון. ב-2011 השתתף במופע של מועדון מעריצי האירוויזיון במינכן, בשנה זו גם יצא אלבומו הראשון.
באפריל 2012 השתתף דובווי במופע איחוד של נציגי הממלכה המאוחדת לאירוויזיון שנערך בגייטסהד.
ב-2013 הוציא דובווי שיר נוסף בשם "Game Over" תחת שם הבמה שלו באותה העת, ג'וש ג'יימס.
החל משנת 2015 דובווי מתגורר בעיר אוטווה שבקנדה והוא מאמן דפוסי חשיבה.
בפ פוסקאול

| --- | --- |

 לידה:  5 ביולי 1919 אמסטרדם, הולנד 
 פטירה:  6 במאי 1983 (בגיל 63) אמסטרדם, הולנד 
 מדינה:  ממלכת ארצות השפלה 
 מספר צאצאים:  4 
 פרסים והוקרה:  חסידת אומות העולם (8 במרץ 1972) 
 
אליזבת "בפ" פוסקאול (בהולנדית: Elisabeth "Bep" Voskuijl;‏ 5 ביולי 1919 – 6 במאי 1983) הייתה אזרחית הולנדית שסייעה להסתיר את אנה פרנק ומשפחתה בזמן הכיבוש הגרמני של הולנד בעת מלחמת העולם השנייה.
ביוגרפיה

פוסקאול נולדה באמסטרדם, בת למשפחה בת שמונה ילדים בשנת 1937 היא נתקבלה לעבודה בסניף ההולנדי של החברה הגרמנית אופקטה בניהולו של אוטו פרנק ובשנת 1942 הפכה למנהלת האדמיניסטרטיבית של החברה.
ב-6 ביולי 1942 עברה משפחת פרנק למחבוא (בהולנדית: Achterhuis), שנודע כ"האגף הסודי" בתרגומים לאנגלית של "יומנה של אנה פרנק", מחשש לחייהם מידי הגסטפו ומשתפי הפעולה ההולנדיים עושי דברם. המחבוא היה חלל בן שלוש קומות שהכניסה אליו הייתה ממבואה בקומה העליונה של משרדי החברה. בקומה הראשונה של החלל היו שני חדרים קטנים ובצמוד אליהם חדר אמבטיה ושירותים. בקומה השנייה היה חדר גדול ואליו צמוד חדר קטן, ממנו הוביל סולם לעליית הגג. הכניסה למחבוא הוסתרה, זמן מה לאחר כניסת המשפחה, בארון ספרים.
היא סייעה למשפחה ולנלווים אליה במחבוא והייתה חברה קרובה לאנה פרנק. אביה יוהאן פוסקאול בנה את ארון הספרים שהסתיר את הכניסה למחבוא.
בבוקר 4 באוגוסט 1944 פרצו למחבוא שוטרים ממשטרת הסדר הגרמנית (Ordnungspolizei) שפעלו על סמך הלשנה של אדם שנותר אלמוני עד היום. בראש הכוח עמד נגד אס אס קרל זילברבאואר מהאס דה ועמו שלושה קציני משטרה נוספים. משפחת פרנק ושאר דיירי המחבוא נלקחו למטה הגסטפו ומשם הועברו, לאחר חקירה, לבית מעצר בו שהו יומיים ולאחר מכן הועברו למחנה המעבר המשטרתי ליהודים וֶסְטֶרְבּוֹרְק.
בפ פוסקאול הצליחה להימלט מהפשיטה ועבדה בחברה עד לנישואיה בשנת 1946. בתה אנה-מרי שנולדה בשנת 1960 נקראה על שם אנה פרנק. היא התרחקה מפרסום אך שמרה על קשר עם אוטו פרנק עד ליום מותו.
בשנת 1972 הוכרה פוסקאול על ידי יד ושם בתור חסידת אומות העולם.
בסקית

| --- | --- |
 מדינות:  ספרד, צרפת
 אזורים:  ארץ הבסקים: חבל הבסקים חבל הבסקים, נווארה נווארה (בספרד) (כ-580 אלף),  ארץ הבסקים הצרפתית (אנ') (80 אלף),  הפזורה הבסקית
 דוברים:  כ-750,000
 שפת אם:  כ-750,000
 כתב:  אלפבית לטיני
 משפחה:  שפה מבודדת, שפות וסקוניות
 לאום:  בסקים
 ארגון:  בעלת מעמד מיוחד באיחוד האירופי
 מוסד:  אאוסקלציינדיה (בבסקית: Euskaltzaindia – שומרי השפה הבסקית)
 קוד שפה:  eu 
 קוד ISO 639-1:  eu 
 קוד ISO 639-2:  eus 
 קוד ISO 639-3:  eus 
 ראו גם:  שפה • כתב • רשימת שפות
 
בסקית (Euskara) היא שפתו של העם הבסקי.
היסטוריה

הבסקית היא מן השפות הבודדות שמדוברות באירופה ואינן שייכות למשפחת השפות ההודו-אירופיות. אין כיום תאוריה מוסכמת על מוצאה. על פי תיאוריה מרחיקת לכת שפותחה על ידי הפילולוג והמשורר אוסקר ולדיסלב לוביץ' מילוש לפני כ-100 שנה, מקורם של העברים בחצי האי האיברי, ומכאן ששורשי הבסקית והעברית יונקים מאותו המקור. בלשנים אחדים מצאו קווי דמיון דקדוקיים בין השפה הבסקית לגאורגית או אף לשפות צפון-אפריקאיות. יש שמשערים שהיא הייתה חלק ממשפחה רחבה יותר של שפות הנקראת השפות הווסקוניות, שהתקיימו במערב אירופה ונכחדו בעקבות פלישת העמים ההודו-אירופיים – לפי תאוריה זו בסקית היא השפה האוטוכתונית היחידה באירופה, כלומר היחידה שמוצאה במקום בו מדברים בה. בכל אופן, היא מוגדרת היום רשמית כשפה מבודדת, כלומר שאינה חלק מאף משפחה.
בתקופה שלפני השלטון הרומאי, דוברי בסקית שכנו בכל האזור שבין אקיטן לנהר האברו.
הבסקית לא הועלתה על הכתב עד המאה ה-16, אם כי נמצאו חלקי משפטים בסקיים בכתבים ספרדיים כבר במאה ה-10. בשנת 2021 נמצאה באירולגי חמסה מהמאה ה-1 לפנה"ס ועליה מילים בבסקית.[דרושה הבהרה] הבסקית הייתה נתונה תחת לחץ כבד מהשפות החזקות יותר שמסביבה (צרפתית וספרדית), והשטח שבו היא מדוברת הצטמצם בהדרגה. בתקופת הדיקטטורה של פרנקו נאסר על הבסקים לדבר בשפתם בפומבי; ילדיהם נאלצו ללמוד בספרדית, שפה שלא הכירו, ונענשו אם נתפשו משוחחים בסקית. לאור הלחץ של המדינה התפתחו בתי-ספר מקבילים בסקיים (ikastolak).
לבסקית שישה ניבים. בשנת 1968 קיבלה על עצמה האקדמיה ללשון הבסקית (Euskaltzaindia) ליצור גרסה מאוחדת של השפה (Euskara Batua), שתתאים לשימוש כשפה מודרנית. זהו ניב שביעי והוא הנפוץ כיום. דוברי הבסקית מונים כ-700 אלף איש, רובם בחבל הבסקים בספרד, וחלקם בצרפת. בחבל הבסקים הספרדי משמשת הבסקית כשפה רשמית, לצד הספרדית, וכך גם בחלקים מנווארה, ואילו בחבל הבסקים הצרפתי הבסקית אינה שפה רשמית.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | חכי | חכי | בתר־מכתשי | בתר־מכתשי | חודי מכתשי | חודי מכתשי | להבי שִנִּי | להבי שִנִּי | שפתי (־שִנִּי) | שפתי (־שִנִּי) |  |  |  |  |
| אפי |  |  |  |  | ɲ |  |  |  | n |  |  |  | m |  |  |  |  |  |
| סותם |  |  | *g | k | ɟ | c |  |  |  |  | *d | t | *b | p |  |  |  |  |
| מחוכך |  |  |  |  |  |  |  | ʧ |  | ʦ̺ |  | ʦ̻ |  |  |  |  |  |  |
| חוכך |  | *h | ‏ ‏ ‏ ‏ ‏ *ʝ*~x | ‏ ‏ ‏ ‏ ‏ *ʝ*~x | ‏ ‏ ‏ ‏ ‏ *ʝ*~x | ‏ ‏ ‏ ‏ ‏ *ʝ*~x |  | ʃ |  | s̺ |  | s̻ |  | f |  |  |  |  |
| מקורב |  |  |  |  | ʎ |  |  |  | l |  |  |  |  |  |  |  |  |  |
| מקיש |  |  |  |  |  |  |  |  | ɾ |  |  |  |  |  |  |  |  |  |
| רוטט |  |  |  |  |  |  |  |  | r |  |  |  |  |  |  |  |  |  |
 * בעלי אלופוני [β ɣ ð] בהתאמה ו-/h/ נשמט ברוב הניבים הדרומיים  * נהגה [j ɟ ʝ x χ ʃ (d)ʒ] בתלות בניב
מורפולוגיה

המורפולוגיה של השמות בשפה הבסקית מתבססת על סיומות. הסיומות קבועות לכל השמות, למעט שינויים פונטיים קלים. בבסקית אין מין דקדוקי.
הבסקית היא שפה ארגטיבית; משמעות הדבר היא שקיימת בה הבחנה בין נושא של פועל יוצא, שמקבל את יחסת הארגטיב, לבין נושא של פועל עומד, שמוטה כמו מושא ביחסת האבסולוטיב. בסך הכול יש בבסקית בין 13 ל-17 יחסות, תלוי בשיטת הספירה, שמצוינות כולן באמצעות סיומות. מעבר לשתיים שצוינו לעיל, יש יחסות שמתאימות למילות היחס של, לְ-, באמצעות, עם, בְ- (מקום), מן (מקום), אל, עד, בכיוון, בשביל (אדם), בשביל (מטרה), בתור. יחסה נוספת מציינת מושא ישיר של פועל בשלילה.
מאחר שהבסקית היא שפה ארגטיבית, הפועל מתאים במין ובמספר גם לנושא וגם למושאים. כך למשל:
המורפולוגיה של הפעלים מתבססת בעיקר על פועלי עזר, בדומה ל-Present Perfect האנגלי (I have done): פעלים עומדים מוטים בעזרת הפועל izan, שמקביל לפועל האנגלי to be, ואילו פעלים יוצאים מוטים בעזרת הפועל ukan (ששקול ל-to have) באזורים הצרפתיים ובעזרת izan ביתר האזורים. פועל העזר (I have בדוגמה) הוא זה שנוטה בהתאם לנושא ולמושא; חלק המשמעות (done בדוגמה) נשאר בצורת שם הפועל.
לקסיקון

אוצר המילים של הבסקית שונה ברובו משל יתר השפות הידועות, אם כי יש טענות שבאזורים נידחים באירופה (למשל באזורים מרוחקים באלפים) השתמרו מילים שדומות למילים בסקיות. בבסקית עצמה יש מספר גדול של מילים שאולות מספרדית. כמו כן בספרדית יש מספר מילים שאולות מבסקית, כגון izquierda (שמאל), בבסקית – ezker.
הערות שוליים

↑  שפת מיעוט רשמית במחוז הפירנאים האטלנטיים בצרפת
↑  שפות אירופיות נוספות שאינן נמנות עם משפחת השפות ההודו-אירופיות הן למשל הפינית, ההונגרית, והאסטונית, הנמנות במשפחת השפות האוּרַאלִיּוֹת
↑  Los Origenes Ibericos del Pueblo Judio, Andora Ediciones
↑
| --- | --- |
בקרת זהויות :  NLI: 987007284787205171  BnF: cb11937951j (data)  GND: 4088809-5  LCCN: sh85012138  NDL: 00560548  NKC: ph118780  SUDOC: 027309169 
מיקום אזורים דוברי בסקית בספרד ובצרפת
אחוז מהאוכלוסייה בחבל הבסקים ובנװארה השולטים בשפה הבסקית (2001)
שלט "יציאה" דו-לשוני: בסקית (משמאל) וספרדית
ג'ינג ג'ו'נחונג

| --- | --- |
אין תמונה חופשית
 לידה:  13 באוקטובר 1968 (בת 55) שאנגחאי, הרפובליקה העממית של סין 
 מדינה:  סינגפור 
 גובה:  1.63 מטרים
 
גִ'ינְג ג'וּ'נְחונְג (נולדה ב-13 באוקטובר 1968 בשנחאי) הייתה שחקנית טניס שולחן סינגפורית, ילידת שאנגחאי ששיחקה החל משנות ה-80 של המאה ה-20.
הישגים חשובים

2000 - אולימפיאדת סידני
מקום רביעי, יחידות
2001 - אליפות אסיה
מדליית זהב זוגות, נשים (עם לי ג'יאווי)
מדליית זהב קבוצה, נשים (סינגפור)
2002 - אליפות אסיה (האחרונה בה השתתפה)
מדליית זהב זוגות, נשים (עם לי ג'יאווי)
מדליית זהב קבוצה, נשים (סינגפור)
ג'ון (אי)

|  נתונים גאוגרפיים |
| --- | --- |
 מיקום:  מפרץ מרגריט 
 קואורדינטות:  68°08′00″S 67°07′00″W﻿ / ﻿68.1333°S 67.1167°W﻿ / -68.1333; -67.1167
 נתונים מדיניים
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהג'ון(למפת חצי האי האנטארקטי רגילה) בסיס חנרל ברנרדו אוהיגינס ריקלמהג'ון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיג'ון(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיג'ון
 
האי ג'וּן (באנגלית: June Island) הוא אי באיי דבנהאם, למול החוף המערבי של ארץ גראהם בחצי האי האנטארקטי שבאנטארקטיקה.
האי נמצא בסמוך לאי אודרי, דרומית מערבית לו.
היסטוריה > גילוי האי

האי התגלה על ידי המשלחת הבריטית אל ארץ גרהאם שחקרה את אנטארקטיקה בין השנים 1937–1934 בפיקודו של ג'ון ריימיל.
היסטוריה > מקור השם

ריימיל קרא לאי על שמה של ג'וּן, בתו של פרנק דבנהאם, חבר הוועדה המייעצת של משלחת החקר הבריטית אל ארץ גרהאם.
הערות שוליים

1 2 3 4  מידע גאוגרפי והיסטורי
| איי דבנהאם |
| --- | --- | --- |
| האיים בסדר אלפביתי: | האי אודרי • האי אן • האי בארי • האי בראיין • האי ברברה • האי ג'ון |  |
| האיים מצפון לדרום: | האי ברברה • האי אן • האי בארי • האי בראיין • האי אודרי • האי ג'ון |  |
ג'ון "הוט רוד" ויליאמס

| --- | --- |
 לידה:  9 באוגוסט 1962 סורנטו, לואיזיאנה, ארצות הברית
 פטירה:  11 בדצמבר 2015 (בגיל 53) באטון רוז', לואיזיאנה, ארצות הברית
 עמדה:  פאוור פורוורד, סנטר
 גובה:  2.11 מטרים
 מספר:  18
 מכללה:  אוניברסיטת טוליין
 דראפט:  בחירה מספר 45, 1985 קליבלנד קאבלירס
 קבוצות כשחקן
 1985 1986 1986–1995 1995–1998 1998–2000:  רוד איילנד גאלס סטייטן איילנד סטאליונס קליבלנד קאבלירס פיניקס סאנס דאלאס מאבריקס
 הישגים כשחקן
 חמישיית הרוקיז של העונה ב-NBA‏ (1987)
ג'ון "הוט רוד" ויליאמס (באנגלית: John "Hot Rod" Williams;‏ 9 באוגוסט 1962 – 11 בדצמבר 2015) היה כדורסלן אמריקאי, אשר שיחק בליגת ה-NBA בין השנים 1986–2000. ממוצעיו הכוללים לאורך 13 עונותיו בליגה הם 11.0 נקודות, 6.8 ריבאונדים, 1.8 אסיסטים ו-1.6 חסימות למשחק.
קריירת מכללות

ויליאמס נולד בעיר סורנטו שבלואיזיאנה, ובשנת 1981 החל ללמוד באוניברסיטת טוליין אשר בניו אורלינס הסמוכה. ב-4 עונותיו בקבוצת הכדורסל של האוניברסיטה רשם ממוצעים כוללים של 16.0 נקודות ו-7.0 ריבאונדים למשחק, ובעת סיום לימודיו בשנת 1985 ניצב במקום השני בתולדות קלעי הקבוצה, עם 1,841 נקודות בסך הכול. בסיום עונת 1983/1984 זכה בתואר שחקן העונה של מחוז Metro.
במרץ 1985 נעצר ויליאמס בשל חשד להטיית משחקים; על פי ההאשמות, קיבל כ-8,500 דולר בתמורה להטיית התוצאות בשלושה משחקים שונים של קבוצתו. ביוני 1986 זוּכּה ויליאמס מכל חמש ההאשמות נגדו.
קריירת משחק ב-NBA

בדראפט ה-NBA‏ 1985 נבחר ויליאמס בבחירה ה-45, על ידי קליבלנד קאבלירס. בשל החשדות נגדו בפרשת הטיית המשחקים ובטרם זוכה מהם, לא הורשה לחתום על חוזה ב-NBA. לכן שיחק בעונת 1985/1986 בקבוצות "רוד איילנד גאלס" ו"סטייטן איילנד סטאליונס" מליגת ה-USBL.
בעונת הרוקי שלו ב-NBA עם קליבלנד, 1986/1987, הצטיין עם ממוצעים של 14.6 נקודות, 7.9 ריבאונדים ו-2.1 חסימות למשחק, ובסיומה נבחר לחמישיית הרוקיז של העונה, לצד חבריו לקבוצה רון הרפר ובראד דוהרטי. כחלק משלד הקבוצה הצעיר, אשר כלל גם את הרפר, דוהרטי, מארק פרייס ולארי נאנס, הוביל את הקאבלירס ל-7 העפלות לפלייאוף ה-NBA ב-8 העונות הבאות, כולל העפלה לגמר האזור המזרחי בעונת 1991/1992. לאורך פלייאוף 1992 הרשים ויליאמס עם ממוצעים של 15.0 נקודות ו-7.6 ריבאונדים למשחק כשחקן ספסל, אולם קבוצתו הפסידה מול שיקגו בולס בגמר המזרח, בתוצאה 2–4. לאורך 9 עונותיו בקליבלנד פתח בכמחצית מהמשחקים בהם שותף, ותרם 12.9 נקודות ו-7.1 ריבאונדים בממוצע למשחק. בעת עזיבתו את הקבוצה בשנת 1985 הוביל את שחקני המועדון בסך חסימות (1,200), וכן ניצב במקום השני בתולדותיה בריבאונדים (4,669) ובמקום החמישי בנקודות (8,504).
באוקטובר 1995 הועבר בטרייד לפיניקס סאנס, בתמורה לדן מארלי, אנטוניו לאנג ובחירת דראפט עתידית. ב-3 עונותיו בפיניקס הציג יכולת מאכזבת, עם 6.2 נקודות למשחק, ובכל שלוש העונות הודחה הקבוצה מהפלייאוף כבר בסיבוב הראשון. בשנים 1998–2000 שותף ב-25 משחקים בסך הכול כשחקן דאלאס מאבריקס, ובקיץ 2000 פרש ממשחק, בשל פציעה בגבו.
באפריל 2014 אובחן ויליאמס כחולה בסרטן המעי הגס, וב-11 בדצמבר 2015 נפטר בבאטון רוז', לואיזיאנה, בגיל 53.
הערות שוליים

↑  סטטיסטיקות הקריירה של ויליאמס ב-NBA, באתר basketball-reference.com
↑  סטטיסטיקות המכללות של ויליאמס, באתר sports-reference.com
↑  אין חרטות, באתר הניו יורק טיימס, 18 ביוני 1986
1 2 3  ההודעה על פטירתו של ויליאמס, באתר ESPN,‏ 11 בדצמבר 2015
↑  רשימת הנבחרים בדראפט 1985, באתר basketball-reference.com
↑  המובילים הסטטיסטיים של הקאבלירס, באתר basketball-reference.com
↑  ויליאמס נשלח בטרייד לפיניקס, באתר לוס אנג'לס טיימס, 8 באוקטובר 1995
↑  פרופיל של ויליאמס, באתר ה-NBA
ג'ינג האיפנג

| --- | --- |

ג'ינג האיפנג, 2008
 לידה:  24 באוקטובר 1966 (בן 57) יונצ'ן, שאנשי, סין
 מידע כללי
 בשירות:  טייקונאוטית בשירות CNSA
 לאום:  הרפובליקה העממית של סין סינית
 השכלה:  אוניברסיטת טסינגואה  PLA Air Force Aviation University 
 עיסוק בעבר:  טייס קרב
 דרגה:  מייג'ור-גנרל
 זמן שהייה בחלל:  201 ימים ו-17 שעות
 מספר פעילות חוץ-רכבית:  1
 משימות
 שנג'ואו 7 שנג'ואו 9 שנג'ואו 11 שנג'ואו 16
 
 עיטורים
 חלוץ הרפורמה (18 בדצמבר 2018)  Spaceflight Exploit Medal (אוקטובר 2012)  Spaceflight Exploit Medal (26 בדצמבר 2016)  Spaceflight Exploit Medal (7 בנובמבר 2008)  August 1 Medal (28 ביולי 2017)  Spaceflight Exploit Medal (18 באפריל 2024) 
 
זהו שם סיני; שם המשפחה הוא .
ג'ינג האיפנג (בסינית: 景海鹏, בפין יין: Jǐng Hǎipéng; נולד ב-24 באוקטובר 1966) היה טייס קרב בחיל האוויר הסיני ווכיום הטייקונאוט הראשון בתוכנית החלל הסינית ששוגר לחלל במספר משימות.
ביוגרפיה

ג'ינג האיפנג נולד ביונצ'ן, שאנשי בשנת 1966. לאחר קבלת הכשרה הוא התחיל את השירות בצבא השחרור העממי והיה טייס קרב. ניסיון הטיס שלו מסתכם בכ-1,200 שעות טיסה.
בשנת 1998 הוא התחיל הכנות לטיסה לחלל.
בספטמבר 2008 הוא טס בחללית שנג'ואו 7 שחזרה לכדור הארץ לאחר יומיים.
בשנת 2012 הוא טס לחלל בפעם השנייה בחללית שנג'ואו 9 כמפקד צוות. החללית התחברה לתחנת החלל טיינגונג 1. הוא חזר לכדור הארץ לאחר 12 ימים.
בשנת 2016 הוא טס לחלל בפעם השלישית בחללית שנג'ואו 11 כמפקד צוות. החללית התחברה לתחנת החלל טיינגונג. הוא חזר לכדור הארץ לאחר 12 ימים.
במאי 2023 הוא טס לחלל בפעם הרביעית בחללית שנג'ואו 16 כמפקד צוות. החללית התחברה תחנת החלל טיינגונג. ב-20 ביולי הוא ביצע פעילות חוץ-רכבית שנמשכה כ-8 שעות. מטרת הפעילות הייתה לטפל בציוד שהותקן בחלק החיצוני של תחנת החלל. חזר לכדור הארץ ב-31 באוקטובר 2023 לאחר 153 ימים בחלל.
בצק מקדים

| --- | --- |

 
 מאכלים
 סוג:  fermentation starter, מזון 
 
פוליש, בצק מקדים נפוץ
בצק מקדים (או בצק סטרטר, באנגלית: Pre-ferment) הוא חומר התפחה המשמש להכנת לחמים. הבצק המקדים מורכב ממחמצת שאור לבדה או בשילוב עם שמרים. מכונה בעגת האופים גם "מחמצת אם". זוהי טכניקת אפייה עתיקה ונחשבת לאחת מהמוקדמות ביותר ששימשו להכנת לחם.
שימוש בבצק מקדים, להבדיל מעבודה עם שמרים תעשייתיים, יוצר התססה עם שמרי בר המופקים באופן טבעי מהרכב החומרים בעיסה. יתרונות רבים טמונים בתסיסה ראשונית וארוכה כזו בתהליך הכנת הלחם: ראשית, הרכב המיקרוביוטה בבצק מגוון ועשיר ומאפשר להגיע לטווח ארומות נרחב ועמוק יותר. השמרים הטבעיים מקבלים זמן רב יותר לעבוד וכתוצאה מכך, לפרק את קשרי הגלוטן ואת הסוכרים בלחם, מה שיוצר לחם בריא ומזין יותר. לצד השמרים, מתהוות בקטריות פרוביוטיות רבות המסייעות לפעילות מעי בריאה ולפירוק עמילנים בבצק כמו אצידופילוס ולקטובצילוס. בנוסף, לחמים המופקים בשיטה זו עשירים בחומצה לקטית ואצטית השומרות על הלחם לאורך זמן כחומר משמר טבעי.
על אף ששיטה עתיקה זו פחות נפוצה כיום עקב נוחות השימוש בשמרים התעשייתיים, בצקים מקדימים שונים עודם נפוצים בקרב שוחרי בריאות, אופים מקצועיים וחובבי לחמים בעבודת יד. סוגי לחמים שונים, כמו הג'בטה למשל, מוכנים באופן מסורתי עם בצק מקדים.
סוגי בצקים מקדימים

את הבצקים המקדימים ניתן לחלק לשני סוגים עיקריים: בצק מקדים על בסיס שמרים תעשייתיים, המכונה גם "ספונג'" ובצקים מקדימים המבוססים על מחמצת שאור בלבד. בשתי הקטגוריות הללו, ישנם כמה בצקים מקדימים פופולריים הנמצאים בשימוש נפוץ ובעלי מסורות היסטוריות ארוכות שנים בקרב תרבויות המקור שלהן. ישנם בצקים מקדימים מסוג "מחמצת אם" שעשויים להיות בני עשרות שנים ובצקים אחרים בני מספר ימים בלבד. אלו כמה מהנפוצים שבהם:
ביגה - עיסה פופולרית המוכרת בעיקר כחומר הגלם להכנת ג'בטה ולעיתים גם לפוקאצ'ות. הביגה מורכבת מקמח, מים ושמרים תעשייתיים ולאחר התססה היא מפתחת מגוון בקטריות וחומצות מאכל נוספות המעשירות את טעמה, עוצמת ההתפחה ויתרונותיה הבריאותיים. בעלת ניחוח שמרי חזק, אך לא חמוצה כמו בצקים מקדימים אחרים. מעשירה את טווח המרקמים והטעמים ומאפשרת ללחם להחזיק לאורך זמן.
פוליש - בצק מקדים בסיסי למדי ונמצא בשימוש נרחב במאפיות צרפתיות. מקור השם נובע ככל הנראה מהשימוש הנרחב בסוג הבצק המקדים על ידי מהגרים פולנים אשר ייבאו את הפוליש לצרפת. הפוליש הוא למעשה מחמצת שאור דלילה מאוד ב-100% הידרציה אליה מוסיפים שמרים ונותנים לה לתסוס למשך כ-12 שעות.
דזם - בצק מקדים פופולרי נוסף הוא הדזם, אשר יובא לצרפת על ידי מהגרים בלגים. זוהי טכניקה ייחודית בה מותסס כדור בצק קשיח כשהוא קבור בכלי קמח ומתווסף לעיסה רעננה כל מספר ימים. לחמי דזם נחשבים למתוקים ביותר מבין לחמי המחמצת ובעלי טעמים אגוזיים וקלילים יותר.
פאטה פרמנטה (המכונה גם "בצק ישן" או "Oldough") - טכניקה זו יוצרת בצק מקדים שעובר במשפחה למשך דורות ונחשב למורשת אפייה בבתים רבים. בתהליך זה, משלבים בבצק הטרי פיסות מתוך בצק ישן שהותסס. בצק מסוג זה נשמר בקירור או קבור בקמח ומעביר אל הבצק הטרי את אוכלוסיית שמרי הבר ובקטריות החומצה הלקטית המצויות בו. ניתן לחזור שוב ושוב על התהליך ולהפריש חתיכה מהלחם החדש כדי להשתמש בה לפאטה פרמנטה הבא. עם כל שימוש שחולף, כך טעמו של הלחם נעשה עמוק יותר.
אופני שימוש

הכנת בצק מקדים כוללת לרוב עירוב קמחים, מים ולעיתים גם שמרים. יש המוסיפים מלח וסוכר לתערובת כדי לשלוט בקצב התסיסה. רמת ההידרציה, אחוז השמרים התעשייתיים וטמפרטורת ההתססה משתנה מסוג לסוג.
במדינות מסוימות (בעיקר מזרח אירופה, הבלטיות והארצות הנורדיות) נעשה שימוש גם בקמח שיפון להכנת בצקים מקדימים. לעיתים, נעשה שימוש גם ביוגורט, מיץ פירות או מי השרייה של פירות יבשים כדי להעשיר את העיסה ולזרז את תהליך ההתססה.
התסיסה מתבצעת לעיתים במקום חם, או בסביבה עם לחות מבוקרת, אך לעיתים, כמו בדזם למשל, דווקא בטמרטורות קרירות יותר. כדי להבטיח תסיסה עשירה ומלאה, מונח הבצק המקדים להתפחה בכלי הגדולה עד פי 5 מנפחו. ההתססה עצמה עשויה לארוך בין שעתיים ועד כמעט 24 שעות, בהתאם לטמפרטורה, ריכוז השמרים וסוג הבצק הנדרש להכנה.
לקריאה נוספת

דזם
התפחה
מחמצת שאור
הערות שוליים

↑  מלא לחם: כל ההתחלות כולן-מחמצת בייגה פוליש ועוד.
בצק מקדים לאחר תפיחה
לחמי כוסמין שהוכנו מבצק מקדים
בנות רש"י

לרבי שלמה יצחקי (רש"י), גדול פרשני התנ"ך והתלמוד בכל הזמנים, נולדו שלוש בנות – יוכבד, מרים ורחל; בנים לא היו לו. לפחות שתיים מהבנות נישאו לגדולי תלמידיו של רש"י, תלמידי חכמים חשובים באותה התקופה, וצאצאיהן מהווים את שושלת רש"י, הנחשבת מיוחסת במיוחד ביהדות עקב ייחוס משפחת רש"י לדוד המלך. מבין בעלי התוספות נמנו רבים על צאצאי בנות רש"י.
יוכבד ומרים נולדו בטרואה שבצרפת (Troyes, 'טרויישׂ' בלשון הימים ההם), בירת רוזנות טרואה וחבל שמפאן, בין השנים ד'תתי"ח-ד'תתכ"ב (1058-1062); רש"י היה אז כבן עשרים. רחל נולדה בטרוייש עשר שנים מאוחר יותר, בסביבות שנת ד'תת"ל (1070).
משפחות שלוש הבנות

הבת הבכורה, יוכבד, נישאה לרבי מאיר בן שמואל מרמרו, "אבי הגאונים", ולהם נולדו חמישה ילדים: ארבעת בניהם הם רבינו שמואל – הוא הרשב"ם, רבינו יעקב – הוא רבנו תם, גדול בעלי התוספות, רבינו יצחק – הוא הריב"ם, ורבינו שלמה – הקרוי על שם סבו רש"י, כונה 'אבי הדייקנים', ונפטר בצעירותו. בתם היא מרים, שנישאה לרבי שמואל מוויטרי בן רבי שמחה מוויטרי, מחשובי תלמידי רש"י ומחבר מחזור ויטרי, ולהם נולד ר"י הזקן, גדול בעלי התוספות בדור שלאחר דודו ומורו רבנו תם. רשב"ם ורבנו תם הפכו לגדולי הדור שלאחר רש"י, וריב"ם נפטר בחיי הוריו, מותיר אחריו אלמנה ושבעה יתומים. רבינו מאיר ויוכבד האריכו ימים, ככל הנראה, ונפטרו בשיבה טובה ברמרו בשנת ד'תתצ"ה (1135), כשיוכבד מקדימה את בעלה בחודשים מספר.
בתו השנייה של רש"י, מרים, נישאה לרבי יהודה בר נתן (ריב"ן), תלמידו של רש"י שאף השלים לאחר מות רש"י את פירושו למסכת מכות. מבניהם של מרים וריב"ן ידועים לנו רבינו יום טוב מפלייזא, רבינו אליעזר, ואלווינה, שהייתה אישה יודעת-ספר.
בתו השלישית, רחל, או בשמה הלועזי בילאשיץ (Belle assez), נישאה לתלמיד חכם בשם אליעזר (שכונה גם Vecelin) ונתגרשה ממנו. לא ידוע עליה מעבר לכך.
מצאצאיהן של בנות רש"י היו לימים רבים וגדולים מבין בעלי התוספות, בהם ריצב"א, הר"ש משאנץ, רבינו אלחנן בן יצחק, רבי יהודה בן יום טוב, רבי יהודה שירליאון, רבנו תם, ועוד.
בתרבות

אגדה נפוצה מספרת כי בנותיו של רש"י הניחו תפילין, אולם לא נמצא לכך שום מקור מהימן. אגדות אחרות מספרות על גדולתן בתורה של בנות רש"י, אולם בכתבי הראשונים לא מוזכר הדבר כלל. מאידך, כמה פעמים מוזכר ששאלו חכמים את בנות משפחת רש"י אודות מנהגי קרוביהן, כמו אשתו של רבי אליעזר מגרמייזא, נכדם של הריב"ן ומרים בת רש"י, שנשאלה על מנהגי אביה ואמה, וכן אלמנתו של ריב"ם אותה שאל ר"י הזקן על מנהגי בעלה, וכן מרים בת רבינו מאיר ויוכבד בת רש"י, ועוד.
הסופרת האמריקאית מגי אנטון הוציאה לאור טרילוגיית רומנים באנגלית בשם "Rashi’s daughters", העוסקת בבנותיו של רש"י.
עץ משפחת רש"י > מקרא

- גיס
הערות שוליים

↑  דף חדש 1, באתר www.mkm-haifa.co.il (ארכיון).
↑  ישראל תא שמע, הלכה, מנהג ומציאות באשכנז, 1100 - 1350, ירושלים 1996.
↑  שמעון שוורצפוקס, יהודי צרפת בימי הביניים, תל אביב 2001, עמ' 88.
↑  "תפילין לנשים". דין | שאל את הרב. 2014-02-11. נבדק ב-2018-11-14..
↑  הרב אבינר: למה לנסוע לאומן? חסר קברים בישראל?, באתר כיפה, ‏2013-08-04
↑  ראו בספר "כנסת הגדולה", חלק שני, יצחק סובלסקי, ורשה תר"נ, עמ' 95.
↑  Maggie Anton, Rashi's daughters : Book I: Joheved, New York: Penguin, 2007, ISBN 9780452288621

Maggie Anton, Rashi's daughters : Book II: Miriam, New York: Penguin, 2007, ISBN 9780452288638

Maggie Anton, Rashi's daughters : Book III: Rachel, New York: Penguin, 2009, ISBN 9780452295681